See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
Siis kui ilmad on sellised nagu praegu, ei saa endale lihtsalt lubada toas olemist ega pikka pliidi taga passimist. No ei raatsi kohe kuidagi! Aga sööma ju peab (ja hästi!) ja siis tulevadki appi kiired lahendused. Veel parem, kui kiire lõuna või snäki saaks teha õues. Need Caprese grillsaiad valmivadki kõige enam 15 minutiga alates salatikastme paki avamisest kuni valmis saiade tükkideks lõikamiseni. Ja maitsevad niiiii hästi! Kuidas see saakski teisiti olla, kui mängus on Itaalia absoluutne klassika : kuldne kolmik tomatist, mozzarellast ja basiilikust. Neid kolme salatina nimetatakse Caprese ja seepärast otsustasin olla nii julge, et panna grillsaiadele ka nimeks Caprese. Saiade maitsestamiseks kasutasin FS Goodsi uut basiilikuga Herby salatikastet. See sobib nii enne küpsetamist saiade määrimiseks kui pärast valmis saiadele peale niristamiseks lihtsalt suurepäraselt! Maitse pärast tegelikult polegi eraldi basiilikulehti tarvis neile saiadele lisada, aga kui basiilik juba olemas (mul näiteks kasvuhoones juba korralikud puhmad!), siis ilu ja värskuse jaoks rebi saiadele veel basiilikulehti ka peale. Mina sain lapselt igatahes noomida, et ma grillsaiu nii vähe tegin, bää, ainult 2:) Lubasin järgmisel korral topeltportsu teha!
#000004
Kui grilli pole käepärast, siis saab grillsaiu teha suurepäraselt ka ahjus, kirjutasin retsepti selle kohta ka juhised.
#000005
Caprese grillsaiade tegemiseks ei lähe tarvis muud, kui väiksemaid lamesaiu (pita või minilavašš), Herby salatikastet, mozzarellat ja tomatit. Kui basiilikulehti ei ole, pole hullu – salatikastmes on seda juba niigi kuhjaga!
#000006
2 lamesaia (näit pita või minilavašš)Herby salatikastet saiade määrimiseks ja enne söömist peale tilgutamiseks 1 pall mozzarellat (125 g)pool tomatit (umbes, oleneb tomati suurusest)musta pipartbasiilikulehti
#000007
Valmistamine grillil: Määri saiad ühelt poolt Herby salatikastmega kokku. Tõsta grillile ja grilli mõlemalt küljelt, kokku u 5 minutit. Tõsta kuumad saiad lõikelauale või suurele taldrikule. Rebi mozzarella tükkideks, lõika tomatist viilud ja need omakorda sektoriteks. Laota mozzarella- ja tomatitükid saiadele (sellele poolele, mis oli kastmega koos), jahvata peale musta pipart. Tõsta saiad grillile tagasi ja kata grill kaanega. Lase saiadel veel soojeneda paar minutit, kuni juust hakkab sulama, aga ei muutu veel päris voolavaks. Tõsta saiad ahjust, rebi peale basiilikulehti ja nirista peale veel Herby salatikastet. Lõika väiksemateks tükkideks ja söö kohe, sest seistes muudavad tomat ja juust saia vesiseks.Valmistamine ahjus: Määri saiad ühelt poolt Herby salatikastmega kokku. Tõsta saiad grillrestile ja rest 200-kraadisesse ahju. Grillresti alla aseta ahjuplaat, millele saab tilkuda vedelik ja hiljem ka ehk juust. Rösti saiu mõlemalt küljelt, kokku u 5 minutit. Tõsta kuumad saiad lõikelauale või suurele taldrikule. Rebi mozzarella tükkideks, lõika tomatist viilud ja need omakorda sektoriteks. Laota mozzarella- ja tomatitükid saiadele (sellele poolele, mis on kastmega koos). Tõsta saiad tagasi ahju. Küpseta veel paar minutit, kuni juust hakkab sulama, aga ei muutu veel päris voolavaks. Tõsta saiad ahjust, rebi peale basiilikulehti ja nirista peale veel Herby salatikastet. Lõika väiksemateks tükkideks ja söö kohe, sest seistes muudavad tomat ja juust saia vesiseks.
#000008
Saiad valmivad ühtemoodi head nii grillil kui ahjus
#000009
Enen söömist lõika saiad väiksemateks tükkideks (seda on muide väga mugav teha köögikääridega) ja naudi kohe!
#000010
Postitus valmis koostöös FS Goods’iga.
#000011
Click to share on Facebook (Opens in new window)Click to share on Twitter (Opens in new window)Click to share on Pinterest (Opens in new window)
#000012
Sinu e-postiaadressi ei avaldata. Nõutavad väljad on tähistatud *-ga
#000014
Notify me of follow-up comments by email.
#000015
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
“Siit nurgast ja sealt nurgast” 10-aastane!Šokolaadikook. Jahuta, munata, valge suhkruta. Laktoosivaba, gluteenivaba, vegan.Kookostrühvlid á la Raffaello
Koorene pannipasta seente ja spinatiga
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
Jonnipunn, Kõige paremad šokolaaditükkidega küpsisedMaarika, Kreemjas valge šokolaadi-juustukook maasikategaHanna, Banoffee kook (veelgi parem)Mari-Liis Ilover, Apelsinikeeks (tervete apelsinidega)Jane, Apelsinikeeks (tervete apelsinidega)
#000018
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
#000019
Koorene pannipasta seente ja spinatiga
Kanamaksa ja -filee yakitori vardad kimchi-riisiga
Soe salat kana, seente ja köögiviljadega
#000022
Ei saa me läbi Lätita...
#000024